PROJEKTS

2023.gada \_\_\_. \_\_\_\_\_\_\_Lēmums Nr.\_\_ (prot. Nr.\_\_\_,\_\_\_.§)

**Par** **Daugavpils pilsētas domes** **Daugavpils pilsētas zemes komisijas**

**2019.gada 26.marta lēmuma Nr.7 “Par nekustamā īpašuma**

**objekta apgrūtinājuma noteikšanu” atcelšanu**

Pamatojoties uz Pašvaldību likuma 10.panta pirmās daļas 21.punktu, Civillikuma 1237.panta 1.punktu, Zemes pārvaldības likuma 8.panta sesto daļu, likuma “Par zemes reformas pabeigšanu pilsētās” pārejas noteikumu 2.punktu, Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 112.2.apakšpunktu,

ņemot vērā Daugavpils pilsētas domes Daugavpils pilsētas zemes komisijas 2019.gada 26.marta lēmumā Nr.7 “Par nekustamā īpašuma objekta apgrūtinājuma noteikšanu” noteikto apgrūtinājumu zemes vienībai ar kadastra apzīmējumu 05000370080, Daugavpilī – 7315030100 – ceļa servitūta teritorija (4,5 m2 platumā) (turpmāk - servitūts), zemes vienības ar kadastra apzīmējumu 05000370080, Daugavpilī, īpašnieka iesniegumu (reģ.19.10.2022. ar Nr.1192/1.2.-16), atzīstot, ka servitūts nav nodibināts par labu kādam nekustamajām īpašumam un to, ka pastāv alternatīvas iespējas piekļūšanai pie Šūņu ezera izmantojot citus blakus esošos ceļus, līdz ar ko nepieciešamība izlietot servitūta nodibinājumā paredzēto lietojuma tiesību nav objektīva un pamatota, Daugavpils valstspilsētas pašvaldības domes Īpašuma un mājokļu komitejas 2023.gada \_\_.maija atzinumu, **Daugavpils valstspilsētas pašvaldības dome nolemj:**

1. Atcelt Daugavpils pilsētas domes Daugavpils pilsētas zemes komisijas 2019.gada 26.marta lēmumu Nr.7 “Par nekustamā īpašuma objekta apgrūtinājuma noteikšanu”.
2. Noteikt, ka visus izdevumus saistībā ar 7315030100 – ceļa servitūta dzēšanu sedz zemes vienības ar kadastra apzīmējumu 05000370080, Daugavpilī, īpašnieks.

Daugavpils valstspilsētas pašvaldības

domes priekšsēdētājs A.Elksniņš